रेसुङ्गा नगरपालिका
रेसुङगा नगरपालिका नेपालको लुम्बिनी प्रदेशमा पर्ने गुल्मी जिल्लामा अवस्थित एक नगरपालिका हो। तम्घास बजार रहेको ठाँउलाई नगरपालिकाको केन्द्र बनाइएको छ। यो नगरपालिका २०६८ साउन १ देखि लागु हुने गरी बनाइएको हो तर कार्यन्वयनमा हाल २०७१ जेठ ४ देखि आएको हो। रेसुङगा नगरपालिका घोषणा गर्दा तम्घास, सिमीचौर, अर्खले र दुबिचौर गाउँ विकास समितिहरू समावेश गरिएका हुन्। आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा रेसुङगा पनि नगरपालिका बनेको हो। महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको सङ्ख्या ३ हजार ९ सय १५बाट घटेर ३ हजार ६ सय ३३ भएका छन।

जनसङ्ख्या
तम्घास, सिमीचौर, अर्खले र दुबिचौर गाविसहरूलाई मिलाएर रेसुङगा नगरपालिका बनाइएको हो। त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर रेसुङगा नगरपालिकाको जनसङ्ख्या २८,७३६ रहेको छ। रेसुङगा नगरपालिकामा ७,४९८ घरधुरि छन।

सन्दर्भ सामग्रीहरू

नेपालका नगरपालिकाहरू
गुल्मी जिल्लाका ठाउँहरू
नेपालका सहरहरू
२०७१ वैशाख २५ मा घोषित नगरपालिकाहरू
नेपालका प्रमुख स्थानहरू
लुम्बिनी प्रदेशका नगरपालिकाहरू‎